31987R1580
L 146/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 1580/87 AL CONSILIULUI
din 2 iunie 1987
privind încheierea unui Acord între Comunitatea Economică Europeană și Guvernul Republicii Gambia cu privire la pescuitul în largul Gambiei și de adoptare a dispozițiilor de aplicare a acestuia
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 43,
având în vedere Actul de Aderare a Spaniei și a Portugaliei, în special articolul 155 alineatul (2) litera (b),
având în vedere propunerea Comisiei (1),
având în vedere avizul Parlamentului European (2),
întrucât Comunitatea și Gambia au negociat și parafat un acord privind pescuitul în largul Gambiei care prevede noi posibilități de pescuit pentru pescarii Comunității în apele în care Republica Gambia are suveranitate sau jurisdicție;
întrucât, în temeiul articolului 155 alineatul (2) litera (b) din Actul de aderare, Consiliul este obligat să determine procedurile corespunzătoare pentru a lua în considerare toate sau o parte din interesele Insulelor Canare atunci când adoptă decizii, de la caz la caz, în special ținând seama de încheierea acordurilor de pescuit cu țări terțe; întrucât trebuie stabilite respectivele proceduri în acest caz specific;
întrucât este în interesul Comunității să aprobe acest acord,
ADOPTĂ PREZENTUL REGULAMENT:
Articolul 1
Acordul dintre Comunitatea Economică Europeană și Guvernul Republicii Gambia cu privire la pescuitul în largul Gambiei se aprobă în numele Comunității.
Textul acordului se anexează la prezentul regulament.
Articolul 2
Pentru a ține seama de interesele Insulelor Canare, acordul și, în măsura necesară pentru punerea sa în aplicare, dispozițiile politicii comune în domeniul pescuitului cu privire la conservarea și gestionarea resurselor piscicole se aplică și vaselor care navighează sub pavilionul Spaniei înregistrate în mod permanent în registrele autorităților competente la nivel local (registros de base) din Insulele Canare, după cum se definește în nota 6 din anexa I la Regulamentul (CEE) nr. 570/86 al Consiliului din 24 februarie 1986 cu privire la definirea conceptului de „produse originare” și metodele de cooperare administrativă în schimburile dintre teritoriul vamal al Comunității, Ceuta și Melilla și Insulele Canare (3).
Articolul 3
Președintele Consiliului procedează la notificarea prevăzută la articolul 17 din acord.
Articolul 4
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 2 iunie 1987.